Diari Oficial de la Generalitat Valenciana


Sumari del DOGV 1118, del 31-07-1989 (1989/814773)

ACORD de 17 de juliol de 1989, del Consell de la Generalitat Valenciana, pel qual s'aprova definitivament el Projecte de Modificació de Plan General d'Ordenació Urbana d'Ontinyent pel que fa a l'ordenació de les zones verdes i espais lliures.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1118

Data del DOGV
:   31-07-1989

Secció del DOGV
:   ALTRES DISPOSICIONS

Número del document
:   1989/814773


Data del document
:   17-07-1989

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 17 de juliol de 1989, del Consell de la Generalitat Valenciana, pel qual s'aprova definitivament el Projecte de Modificació del Pla General d'Ordenació Urbana d'Ontinyent pel que fa a l'ordenació de les zones verdes i espais lliures.  
El Consell de la Generalitat Valenciana, en sessió celebrada el dia 17 de juliol de 1989, adoptà l'Acord següent:  
Vist el Projecte de Modificació del Pla General d'Ordenació Urbana d'Ontinyent aprovat definitivament en data de 29 de desembre de 1987, pel que fa a l?ordenació de les zones verdes i els espais lliures.  
Vist que el Ple de l'Ajuntament, en sessió ordinària celebrada en data de 12 de maig de 1988, acordà per majoria absoluta legal aprovar inicialment el Projecte de Modificació del Pla General d'Ordenació Urbana d'Ontinyent i sotmetre l?esmentat projecte a un període d'exposició pública d'un mes, a fi que es formularen les al·legacions corresponent.  
Vist que el citat acord fou publicat en el Butlletí Oficial de la Província de València de data 29 de juny de 1988, i que no s'ha presentat cap al·legació en el corresponent període d'exposició pública.  
Vist que el Ple de l'Ajuntament en sessió ordinària celebrada en data de 8 de setembre de 1988, a la vista dels informes emesos pels Serveis Tècnics Municipals i del dictamen de la Comissió Informativa d?Afers Interns, acordà aprovar provisionalment per majoria legal absoluta el Projecte de Modificació del Pla General d'Ordenació Urbana d'Ontinyent.  
Vist amb data d'11 d'octubre de 1988, fou tramés l'expedient corresponent a la Conselleria d'Obres Públiques, Urbanisme i Transports, de continuar la tramitació, d'acord amb l'establert en el article 50 de la Llei del Sòl.  
Vist que el Consell d'Estat emeté informe favorable el 14 de juny de 1989.  
Atés que la finalitat principal de la modificació que es proposa pel que fa a les zones verdes consisteix en un redimensionament d'aquestes, ateses les preexistències actuals que no havien estat tingudes en compte; en aquest sentit se substitueixen aquells espais que puguen resultar excessivament privatitzats, en el cas que el parc públic de Sant Josep es projecte amb un nou disseny. El no haver tingut en consideració les esmentades preexistències suposa en ambdós casos serioses dificultats en la gestió per a l?obtenció del sòl, la qual cosa fa inviable l?execució del Pla.  
Atés que les modificacions de les zones verdes projectades suposen, en el conjunt general, un increment general dels espais lliures d'1,38 Hectàrees, la qual cosa permet una possibilitat de creixement de l?ús residencial.  
Atés que les modificacions que es plantegen de forma conjunta amb les corresponents a les zones verdes suposen un increment de volum, que queda compensat per l?increment de zones verdes i espais lliures que es planteja, i essent aquest increment de volum inferior als 76.000 m2 de creixement residencial que podrien absorbir-se amb la modificació per tant, l?estàndard de zones verdes i espais lliures del Pla vigent resta incrementat.  
Atés que les modificacions proposades no s'estimen substancials, i no implica un canvi en l?estructura general i orgànica del territori.  
Atés que s'ha acomplert l?establert en els articles 40 i següents de la Llei del Sòl i 123 i següents del Reglament de Planejament pel que fa a la seua tramitació, i també pel que fa a l'article 50 de la Llei del Sòl sobre les modificacions en la zonificació de les zones verdes i espais lliures.  
Vists els preceptes legals citats, la Llei del Sòl, la Llei de Procediment Administratiu i la resta de pertinent aplicació, a proposta del Conseller d'Obres Públiques, Urbanisme i Transports, el Govern Valencià acorda:  
Aprovar definitivament el Projecte de Modificació del Pla General d'Ordenació Urbana d'Ontinyent pel que fa a l'ordenació de les zones verds i espais lliures.  
València, 17 de juliol de 1989. - El Conseller Secretari del Govern Valencià: Joaquim Azagra i Ros.